বিদ্যুৎ ও জ্বালানি সহযোগিতার ক্ষেত্রে বর্তমানে ৬৬০ মেগাওয়াটের পাশাপাশি আরও ৩৪০ মেগাওয়াট বিদ্যুৎ বাংলাদেশে রফতানির ব্যাপারে ভারত সম্মতির কথা জানিয়েছে। পশ্চিমবঙ্গ এবং ভারতের উত্তর-পূর্ব রাজ্যগুলো থেকে বিদ্যুৎ আমদানির বিষয়েও নতুন আলোচনার সূচনা হয়েছে বৈঠকে। এলএনজি, পারমাণবিক শক্তি এবং নবায়নযোগ্য জ্বালানি সহযোগিতার নতুন ক্ষেত্র নিয়েও বৈঠকে আলোচনা হয়। বাংলাদেশ সৌরশক্তি সংহতিতেও যোগ দেওয়ার ঘোষণা দেয়। বৈঠকে সড়ক, রেল ও নৌ যোগাযোগের ক্ষেত্রে আরও নতুন রুট চালু এবং বিদ্যমান রুটগুলোতে বাস ও ট্রেন চলাচল আরও বৃদ্ধির ব্যাপারে সিদ্ধান্ত হয়। বাংলাদেশ থেকে ভুটানে ইন্টারনেট ব্যান্ডউইথ রফতানিতে ভারতের ভূখণ্ড ব্যবহারের বিষয় নিয়েও ইতিবাচক আলোচনা হয়েছে। একই সঙ্গে বাংলাদেশে নওগাঁ থেকে ভারতের দালু হয়ে ভুটানের গেলেফুগ পর্যন্ত নতুন বাণিজ্যিক রুট চালুতেও ভারত সম্মতি দিয়েছে।